OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 1 Pv 422/14/8810	Spišská Nová Ves 30.05.2016 
EEČ: 2-68-573-2016

U Z N E S E N I E

Trestná vec:	obv. XXXXX 
Trestný čin:	Prečin Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 28.4.2015 spisová značka 1 Pv 422/14/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 27. júna 2014, v čase okolo 20.30 h., v obci XXXXX, okres XXXXX, vošiel cez neuzamknutú bráničku do dvora rodinného domu č. XXXXX, ktorého majiteľom je poškodený XXXXX, prišiel ku vchodovým dverám, na ktoré zaklopal, kde po ich otvorení poškodeným začal naň kričať a v zlosti vyzývať, aby vyšiel von z domu, že si s ním chce vysvetliť napadnutie jeho syna XXXXX, pričom potom ako poškodený odmietol po jeho opakovaných výzvach vyjsť z domu, tak cez otvorené dvere a bez súhlasu poškodeného vnikol na chodbu rodinného domu, kde fyzicky napadol poškodeného tak, že ho oboma rukami chytil za tričko v oblasti hrudníka, začal ho triasť a následne ho hodil na podlahu chodby domu, čím si poškodený pádom na chrbát udrel zadnú časť hlavy a počas toho ako ležal poškodený na zemi, tak si ešte sadol na poškodeného do oblasti pásu, kde ho opätovne rukami chytil  za oblečenie, podvihol ho a znovu hodil o podlahu, čím mu spôsobil pomliaždenie hlavy bez otrasu mozgu s dobou liečenia v trvaní 5 až 7 dní.

Uznesením prokurátora Okresnej prokuratúry Spišská Nová Ves zo dňa 28.4.2015, spisová značka 1 Pv 422/14/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora tunajšej prokuratúry vyššie uvedenej spisovej značky zo dňa 28.04.2016 bolo podľa § 216 ods. 1 písm. a/, b/, c/ Tr. poriadku podmienečne zastavené trestné stíhanie obv. XXXXX za skutok právne kvalifikovaný ako prečin porušovania domovej slobody podľa § 194 ods. 1 Tr. zákona na tom skutkovom základe, že dňa 27. júna 2014, v čase okolo 20.30 h., v obci XXXXX, okres XXXXX, vošiel cez neuzamknutú bráničku do dvora rodinného domu č. XXXXX, ktorého majiteľom je poškodený XXXXX, prišiel ku vchodovým dverám, na ktoré zaklopal, kde po ich otvorení poškodeným začal naň kričať a v zlosti vyzývať, aby vyšiel von z domu, že si s ním chce vysvetliť napadnutie jeho syna XXXXX, pričom potom ako poškodený odmietol po jeho opakovaných výzvach vyjsť z domu, tak cez otvorené dvere a bez súhlasu poškodeného vnikol na chodbu rodinného domu, kde fyzicky napadol poškodeného tak, že ho oboma rukami chytil za tričko v oblasti hrudníka, začal ho triasť a následne ho hodil na podlahu chodby domu, čím si poškodený pádom na chrbát udrel zadnú časť hlavy a počas toho ako ležal poškodený na zemi, tak si ešte sadol na poškodeného do oblasti pásu, kde ho opätovne rukami chytil  za oblečenie, podvihol ho a znovu hodil o podlahu, čím mu spôsobil pomliaždenie hlavy bez otrasu mozgu s dobou liečenia v trvaní 5 až 7 dní.
 
Obvinenému bola stanovená skúšobná doba v trvaní 12 mesiacov za súčasného uloženia uhradiť škodu z titulu vynaložených nákladov za poskytnutú zdravotnú starostlivosť poškodeného XXXXX vo výške 767,95 eur v prospech účtu Všeobecnej zdravotnej poisťovne, a.s.
 
	Predmetné uznesenie nadobudlo právoplatnosť dňa 12.05.2015.
	
Bolo zistené, že obvinený v priebehu skúšobnej doby, ktorá mu bola v rozhodnutí o podmienečnom zastavení trestného stíhania stanovená viedol riadny život, nebol prejednávaný pre priestupok, nebol súdne trestaný, ani trestne stíhaný a nespáchal v skúšobnej dobe trestný čin. 

Vyžiadaním správy zo Všeobecnej zdravotnej poisťovne, a.s., bolo tiež zistené, že obvinený dňa 09.11.2015, teda v skúšobnej dobe, uhradil v prospech ich účtu sumu 767,95 eur. 

	Podľa § 217 ods. 1 veta prvá Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Vzhľadom na vyššie uvedené považujem toto rozhodnutie za odôvodnené a v súlade so zákonom.
 
Poučenie:
Proti tomuto uzneseniu je prípustná sťažnosť, ktorú je  možné podať do 3 dní odo dňa doručenia na tunajšiu prokuratúru.
Sťažnosť má odkladný účinok. Právoplatnosťou tohto uznesenia nastávajú účinky zastavenia trestného stíhania. /§ 217 ods. 4 Tr. poriadku, § 9 ods. 1 písm. e/ Tr. poriadku/. 

JUDr. Peter Garčala
prokurátor